♪ [zene] ♪
- [Alex] A következő néhány videóban
a költségeket fogjuk megnézni, hogyan tudjuk leírni egy cég költségeit.
Azt is tanulmányozni fogjuk, hogy egy cég hogyan maximalizálja a profitját.
Ebben a részben megnézzük
a nyereség maximalizálását versenyhelyzetben.
Egy későbbi részben fogjuk venni
a nyereség maximalizálását monopóliumban.
Kezdjük el!
Tehát a legfontosabb kérdés, amire válaszolni akarunk, ez:
"Hogyan viselkednek a cégek?"
És az irányadó feltételezés az lesz, hogy
a nyereség a cég tevékenységének fő motivációja.
Most ez szó szerint nem 100%-ban igaz.
Mindazonáltal a legtöbb cég esetében, a legtöbb esetben
a nyereség lesz a fő motiváló tényező.
A sok versenytárssal rendelkező cégeket az erős verseny önmagában
arra fogja kényszeríteni, hogy maximalizálják a profitot,
mivel a sok versenytárssal rendelkező cégek,
amelyek nem maximalizálják a nyereséget,
nagyon hamar csődbe fognak menni.
A nagyobb piaci vagy monopólium erővel rendelkező cégek
nem kényszerülnek a nyereség maximalizálására.
Mindazonáltal a tulajdonosok továbbra is nyereséget fognak akarni.
Ki nem szereti a nyereséget?
Így a legtöbb cégnél, a legtöbb esetben
ez jó feltételezés lesz.
Kulcskérdéssé válik, hogy hogyan? Hogyan maximalizálják a cégek a profitot?
És az alapvető válasz erre: az ár és a mennyiség kiválasztásával.
Az ár meghatározásával és a mennyiség kiválasztásával.
Egyes cégeknek nagyobb ellenőrzésük van az áraik felett, mint másoknak.
A következő fejezetben olyan monopóliumot fogunk vizsgálni,
amely bizonyos korlátozásokkal megválaszthatja az árat és a mennyiséget.
Ebben a fejezetben olyan versenyhelyzetben lévő cégről lesz szó,
amely az árakat adottnak veszi -
nincs sok irányítása az árai felett -
mindjárt megmagyarázzuk, miért, és kiválasztja a mennyiséget.
Így a versenyhelyzetben lévő cég számára
a mennyiség lesz a kulcsfontosságú választás,
amely meghatározza, hogy a cég mennyi nyereségre tesz szert.
Tehát ebben a fejezetben egy cégtípusra összpontosítunk,
a versenyhelyzetben lévő cégre, a cégre egy versenypiacon.
Mi a jellemző erre a cégre és piacra?
A termék, amelyet a cég értékesít,
hasonló sok más eladóéhoz.
Gondoljunk az olajkútra.
Ez a kicsi olajkút olajat termel,
ami nagyjából ugyanaz,
mint a szomszédos kútból kitermelt,
amely nagyjából ugyanaz,
mint a Szaúd- Arábiában lévő kútból kitermelt olaj,
amely nagyjából ugyanaz, mint az olaj, amit Mexikóban,
vagy az Északi- tengeren termelnek ki, stb.
Az olaj nagyjából ugyanolyan az egész világon.
Vagy gondoljon a búzára, a szójababra, az acélra, a betonra vagy a papírra.
Ezek mindegyike versenypiac -
a termék hasonló az eladók között.
Ráadásul mindezeken a piacokon
sok vásárló és eladó van,
és mindegyik kicsi a teljes piachoz képest.
Tehát ez az olajkút a világ összes olajtermelésének
csak egy kis hányadát teszi ki.
Egy búzamező, bármely adott búzamező
csak a teljes búzatermelésének egy kis hányadát teszi ki.
Alternatívaként lehet olyan eset,
hogy sok potenciális eladó van.
Ha egy cég, egy élelmiszerbolt egy kisvárosban
az egyetlen élelmiszerbolt is a kisvárosban,
az még mindig versenypiac,
mert ha emelné az árát,
sok potenciális eladó van,
aki hosszú távon eladhat ugyanabban a városban.
Tehát ez egy versenyhelyzetben lévő cég.
Olyan terméket állít elő, amely hasonló több más eladónál,
sok vásárlója és sok eladója van,
mindegyik kicsi a teljes piachoz képest,
vagy sok potenciális eladó van.
Tehát tegyük fel, hogy a tulajdonában van egy ilyen olajkút,
amilyet az előző dián mutattam.
Milyen árat fog beállítani?
Szerencsére a problémája nagyon egyszerű lesz,
mert egy versenypiacon működő cégnek
nincs ellenőrzése az árai felett.
A piac határozza meg az egyes cégek árait.
Vessünk tehát egy pillantást az olaj piacára,
és tegyük fel, hogy a világ kereslete és kínálata
olyan, hogy a keresett mennyiség egyenlő
a kínált mennyiséggel $52-os áron,
és ebben a pontban 82 millió hordó olaj vásárolható és adható el naponta.
Gondoljunk az ön olaja iránti keresletre.
Az olajra, amit az ön olajkútja termel ki.
Az ön olaja iránti kereslet
tökéletesen rugalmas lesz a piaci áron.
Ez mit jelent?
Ez azt jelenti, hogy tegyük fel, el próbálja adni az olaját
a piaci ár feletti áron,
mondjuk hordónként $55-ért.
El fog adni bármennyi olajat? Nem!
Még az édesanyja sem hiszi, hogy az ön kútjából származó olaj
olyan különleges, hogy hajlandó lenne többet fizetni érte.
Kaphat ugyanolyan vagy majdnem ugyanolyan olajat,
hordónként $50-os áron,
szóval nem valószínű, hogy $55-t szeretne fizetni.
És ha az édesanyja nem fizetne többet, akkor senki sem fog.
Tehát ha megpróbál egy a piaci árnál magasabb árat beállítani,
semennyi olajat nem fog eladni, nullát.
A piaci ár alatt annyi olajat tud eladni, amennyit csak akar,
de miért akarná ezt tenni?
Mert valójában eladhatja
az összes olajat a piaci áron.
Miért tudja eladni az összes olajat, amit szeretne a piaci áron?
Egyszerűen azért, mert az ön termelése,
mondjuk 10 hordó naponta vagy 20 vagy 30,
annyira kevés a világon termelt
napi 82 millió hordó olajhoz képest,
hogy bármennyit termel ki az egyetlen kútjából,
az nem fogja befolyásolni az olaj árát.
Tehát megduplázhatja-triplázhatja a termelést,
az olaj ára továbbra is hordónként $50 lesz.
Tehát ez egyetlen választási lehetősége a profit maximalizálására
a mennyiség megválasztása.
Megnézi a piaci árat,
látj, hogy: "Ó, az olaj ára ma hordónként $50",
és el fogja dönteni,
mennyit szeretne ezen az áron termelni.
2 hordónyit szeretnék termelni, 3 hordónyit, 4-et, 10-et, 20-at, mennyit?
Ez lesz a legfontosabb kérdése,
és ezt a kulcskérdést fogjuk venni a következő alkalommal,
amikor hozzáadjuk ehhez a diagramhoz a költségeit is.
- [Narrátor] Ha szeretné magát tesztelni,
kattintson a kérdésekre.
Ha pedig készen áll a folytatásra, kattintson a következő videóra.
♪ [zene] ♪